दस दिन पहले टमाटर के दाम इतने गिर गए थे कि किसानों को लागत निकाला भी दूभर हो गया था। यही वजह है कि किसान अपनी उपज को सड़क पर फेंक रहे थे। लेकिन बीते दस दिनों में दिल्ली समेत अन्य राज्यों में टमाटर की कीमतों में काफी उछाल आई है। दिल्ली की मंडियों में टमाटर के दाम पांच गुना तक बढ़ चुके हैं। कीमतों में अचानक आई तेजी को कारोबार प्रतिकूल मौसम और आवक में कमी को वजह बता रहे हैं। हाल के दिनों में टमाटर उत्पादक क्षेत्रों में अचानक बारिश और तेज गर्मी से टमाटर की फसल खराब हो गई है। इसके अलावा दाम कम मिलने से हरियाणा के किसानों द्वारा धान की खेती के लिए टमाटर की फसल को खेतों में नष्ट कर दिया गया, जिससे मंडियों में आवक घट गई है।